ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670033345

ขอความช่วยเหลือเกี่ยวกับการขอคืนทางเท้าให้แก่ประชาชนในพื้นที่ บริเวณปากซอยจรัญสนิทวงศ์ 51 ถนนจรัญสนิทวงศ์ แขวงบางบำหรุ เขตบางพลัด กรุงเทพมหานคร จุดสังเกต บริเวณดังกล่าวเป็นทางขึ้น-ลงของสถานีรถไฟฟ้าสายสีน้ำเงิน สถานีบางยี่ขัน เนื่องจากผู้ร้องแจ้งว่า ประชาชนในพื้นที่ประสบปัญหา ไม่มีพื้นที่บาทวิถีในการเดินสัญจรผ่านบริเวณดังกล่าว เนื่องจากว่ารถไฟฟ้าสายสีน้ำเงิน มีการก่อสร้างทางขึ้น-ลงของสถานีบางยี่ขันตรงบริเวณดังกล่าว ทำให้ประชาชนต้องลงไปเดินตรงพื้นของถนน ซึ่งถนนบริเวณดังกล่าว มีรถยนต์ขับสัญจรผ่านไป-มา ซึ่งขึ้นมาจากอุโมงค์บรมราชชนนีด้วยความรวดเร็ว ซึ่งผู้ร้องแจ้งว่าเกิดอุบัติเหตุกับประชาชนที่เดินสัญจรผ่านตรงบริเวณดังกล่าวจำนวนหลายครั้งแล้ว  ซึ่งบริเวณดังกล่าว ไม่มีพื้นที่บาทวิถีให้กับประชาชนเดินผ่าน ทำให้ต้องเสี่ยงชีวิตและเสี่ยงอันตรายเป็นประจำทุกวัน อีกทั้งผู้ร้องแจ้งว่า ได้มีการยื่นเรื่องขอคืนทางเท้าให้กับประชาชนไปยัง หมายเลขสายด่วนของการรถไฟฟ้าขนส่งมวลชนแห่งประเทศไทย (รฟม.) (ไม่สามารถจดจำหมายเลขสายด่วนได้) ซึ่งได้มีการยกเลิกการให้บริการของหมายเลขสายด่วนดังกล่าวไปแล้วหลังจากที่ก่อสร้างเสร็จ ซึ่งผู้ร้องได้ติดต่อไป เพื่อติดตามผลเป็นระยะๆ ซึ่งทางเจ้าหน้าที่แจ้งว่า "ไม่ใช่หน้าที่ของการรถไฟฟ้าขนส่งมวลชนแห่งประเทศไทย (รฟม.) แล้ว เป็นหน้าที่ของทางกรุงเทพมหานครในการเวนคืนที่ดินบาทวิถีตรงบริเวณดังกล่าวให้กับประชาชน" จากนั้น ผู้ร้องได้มีการแจ้งเรื่องไปยังผ่านหมายเลขสายด่วน 1555 ของหน่วยงานกรุงเทพมหานคร เมื่อวันที่ 6 สิงหาคม 2567 และในปัจจุบัน (วันที่ 21 สิงหาคม 2567) ผู้ร้องได้ติดต่อเข้าไปเพื่อติดตามผลอีกครั้ง ทางเจ้าหน้าที่แจ้งว่า "ทางฝ่ายโยธาของกรุงเทพมหานคร ได้มีการยื่นเรื่องไปที่ การรถไฟฟ้าขนส่งมวลชนแห่งประเทศไทย (รฟม.) เกี่ยวกับการขอคืนทางเท้าให้แก่ประชาชนแล้ว แต่ยังไม่ได้รับการตอบกลับมาจากทางการรถไฟฟ้าขนส่งมวลชนแห่งประเทศไทย (รฟม.) " ซึ่งผู้ร้องเห็นว่า ทางหน่วยงานทั้งสอง มีการโยนเรื่องกันไป-มา ไม่มีคำตอบที่แน่ชัด ซึ่งประชาชนในพื้นที่ได้รับความเดือดร้อนเป็นอย่างมาก แต่ยังไม่ได้รับการแก้ไขปัญหาแต่อย่างใด  ผู้ร้องประสงค์ให้มีการเวนคืนที่ดินเพื่อขอคืนทางเท้าให้แก่ประชาชน เพื่อให้ประชาชนในพื้นที่สามารถสัญจรผ่านบริเวณดังกล่าวได้อย่างสะดวกมากยิ่งขึ้น  ประกอบกับไม่ต้องเสี่ยงชีวิตและเสี่ยงอันตรายอีก ระยะเวลาที่ประสบปัญหามาประมาณ 4-5 ปี ตั้งแต่ที่รถไฟฟ้าสายสีน้ำเงินก่อสร้างแล้วเสร็จ จึงประสงค์ให้หน่วยงานที่เกี่ยวข้อง เร่งพิจารณาดำเนินการในเรื่องดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata